### | | | | --- | --- | | | | | --- | | **Byråd** 29. maj 2018 Sagsnr. 710-2018-8355 Dok.nr. 710-2018-132790 Øystein Skov | | 94.                 Socialtilsynets tilsyn på handicap- og psykiatriområdet 2017/2 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | SS-U, ØK, BY |
| Lovgrundlag | Lov om socialtilsyn, lov om retssikkerhed og administration på det sociale område og serviceloven |

###

**SAGENS INDHOLD**

Byrådet skal i denne sag tage stilling til resultaterne af
Socialtilsynets tilsyn gennemført i 2. halvår af 2017 på Botilbud Handicap
Hadsten, Botilbud Handicap Hinnerup og [adresse].

Socialtilsynet skal godkende og føre et driftsorienteret
tilsyn (regodkende) tilbuddene for at sikre, at disse fortsat har den fornødne
kvalitet.

Da konklusionerne på de driftsorienterede tilsyn overalt
har været positive, er tilbuddene blevet regodkendt.

Socialtilsynet vurderer de enkelte tilbuds praksis ud fra
følgende temaer:

· Uddannelse og beskæftigelse

· Selvstændighed og relation

· Målgrupper, metoder og resultater

· Sundhed og trivsel

· Organisation og ledelse

· Kompetencer

· Fysiske rammer.

Hvert tema belyses ved, at Socialtilsynet vurderer
tilbuddet ud fra en række kriterier med tilhørende indikatorer. Socialtilsynet
tildeler hver indikator en score på en 5-trins skala, hvor 5 er ”I meget høj
grad opfyldt”, og hvor 1 er ”I meget lav grad opfyldt”. Dette resulterer i en
samlet score for hvert af de syv temaer.

Når ST afrapporterer et tilsyn kategoriseres
tilbagemeldinger i et hierarki:

· Påbud/vilkår

· Opmærksomhedspunkter

· Udviklingspunkter

Påbud/vilkår skal efterkommes straks. Et udviklingspunkt
defineres som en ”anbefaling” på, hvad tilbuddet kan arbejde med uden, at
kvaliteten i øvrigt kan anfægtes. Et opmærksomhedspunkt derimod er en
”henstilling”, hvor tilbuddets kvalitet kan styrkes, men der er i øvrigt ikke
behov for et egentligt påbud.

Tilbuddenes gennemsnitlige scorer er mellem 4,2 og 4,9 på
samtlige temaer. Socialtilsynet er fremkommet med enkelte udviklingspunkter,
men har ikke fundet anledning til at påtale opmærksomhedspunkter for nogen af
tilbuddene.

**VURDERING**

Social og Sundhed vurderer, at Socialtilsynets tilsyn
viser, at Favrskov Kommunes tilbud på det sociale område generelt er
velfungerende og fagligt veldrevne.

Som opfølgning på Socialtilsynet har tilbuddene iværksat
aktiviteter i forhold til de udviklingspunkter, som tilsynet har givet.
Opfølgningen fremgår af ”Sammenfatning af konklusioner” som er vedlagt som
bilag. Social og Sundhed vurderer, at de opfølgende aktiviteter sikrer, at
anbefalingerne for tilsynene imødekommes.

Som en fællesnævner bemærker ST for de gennemførte tilsyn på
Botilbud Handicap Hadsten og Botilbud Handicap Hinnerup, at dokumentationen i
tilbuddene og arbejdet med mål for indsatserne kan forbedres. Der er på temaet
”Målgruppe, metoder og resultater” for begge tilbud givet to ”middel score” på
delindikatorer. I den sammenhæng skal det oplyses, at der på tværs af hele handicap-
og psykiatriområdet er igangsat et uddannelsesforløb i at opstille gode mål for
de indsatser borgerne modtager. Dette er iværksat i forlængelse af
implementeringen af et nyt it system.

Sikringen af den borgerrettede dokumentation skal i alle tilfælde
understøtte arbejdet med borgernes indsatsmål. Formålet hermed er at sikre en
struktureret opfølgning på de indsatser, borgerne tilbydes og en vurdering af,
om disse har den rette og forventede effekt. I foråret 2018 implementeres
endvidere en fællesinstruks for borgerrettet dokumentation i hele Handicap og
Psykiatri. Dette arbejde forventes at imødekomme ST´s bemærkninger omkring
arbejdet med ”Målgruppe, metoder og resultater”.

Social og Sundhed har sendt tilsynsrapporterne i høring hos
Handicaprådet. Handicaprådets høringssvar af 21. april 2018 vedlægges.

Handicaprådet bemærker bl.a., at normeringen på bostederne
generelt er på et niveau, hvor der ikke kan reduceres yderligere, at der skal
være særlig opmærksomhed på anvendelsen af vikarer mv., og at det er en skam,
at der ikke er mulighed for flere ture/aktiviteter for beboere i bostederne.
Handicaprådet udtrykker tilfredshed med, at personalenormeringen tilpasses
beboernes individuelle behov, og at Favrskov Rusmiddelcenter har adskilt
medicinudleveringen fra behandlingsstedet.

Social og Sundhed kan hertil bemærke, at der kontinuerligt
prioriteres ture og aktiviteter ud af bostederne, når der er mulighed herfor.
Af ressourcemæssige årsager kan efterspørgslen dog ikke imødekommes fuldt ud.

**ØKONOMI**

Ingen økonomiske konsekvenser.

**INDDRAGELSE**

Tilsynsrapporterne og sammenfatningen af konklusioner har
været i høring hos Handicaprådet.

**INDSTILLING**

Direktøren for Social og Sundhed indstiller til Byrådet:

1. At Socialtilsynets afrapportering
tages til efterretning.

2. At indsatserne beskrevet i notatet ” Sammenfatning af konklusioner og opfølgning -
Socialtilsynets tilsyn på handicap- og psykiatriområdet ultimo 2017”,
godkendes.

**BESLUTNING**

***Social- og Sundhedsudvalget, 1. maj 2018:***

Fraværende:Ingen

Indstilles godkendt.

***Økonomiudvalget, 22. maj 2018:***

Fraværende:Ingen

Indstilles godkendt.

**Bilag**

|  |  |
| --- | --- |
| Sammenfatning af konklusioner og opfølgning - Socialtilsynets tilsyn på handicap- og psykiatriområdet ultimo 2017 | 710-2018-49971 |
| Tilsynsrapport Botilbud Handicap Hadsten | 710-2018-49962 |
| Tilsynsrapport Botilbud Handicap Hinnerup | 710-2018-49964 |
| Tilsynsrapport [adresse] | 710-2018-49965 |
| Edderkoppespind sammenligning 2016 og 2017 pdf | 710-2018-58018 |
| Høringssvar - Socialtilsynets tilsyn 2017 | 710-2018-108879 |